Gaz ruli. Gaz ruli — samolyotlar, raketalar, kosmik kemalar va b. uchish apparatlarini boshqarish uchun moʻljallangan qurilma. Parvozning havo ruli uncha samara bermaydigan qismida (koʻtarilish va pasayishda, uchishning dastlabki uchastkalarida, havosiz boʻshliqlarda) qoʻllanadi. Tuzilishi juda oddiy (gaz oqimining tortish yoʻnalishini oʻzgartiradigan plastina) hamda murakkab (shakldor soploli apparat) boʻlishi mumkin.